
Eelnõu

NARVA LINNAVALITSUS

KORRALDUS



Narva									                 29.11.2023 nr ...


Osakasutusloa andmine (Paju park)


1. ASJAOLUD JA MENETLUSE KÄIK
Ehitisregistri keskkonda laekus osakasutusloa taotlus püstitatud ehitisregistri koodiga 291666725 Paju pargi (mh kõnniteede, tänavavalgustuse, haljastuse, pargiinventari) kohta. 
	Kasutusloa taotlus, menetlus
	27.10.2023. a taotlus nr 2311371/13861, menetlus nr 397035

	Ehitise asukoht, katastritunnus
	Paju park, 51104:003:0062

	Ehitisregistri kood, nimetus,
kasutamise otstarve
	291666725, park,
24129 muu nimetamata spordi- või puhkerajatis

	Ehitusluba, menetlus,
korraldus
	16.12.2022. a ehitusluba nr 2212271/23759, menetlus nr 328647,
Narva Linnavalitsuse 14.12.2022. a korraldus nr 905-k 

	Ehitusloale ja kasutusloale esitatud ehitusprojekt
	Kobras OÜ poolt koostatud „Rakvere tn 71a pargi maastikuarhitektuurne projekt“ põhiprojekt nr 2022-084, digidoc-boks „2022084_PP_v03_Rakveretn71a.asice“ 


Ehitusseadustiku § 54 lõike 5 ja 6 alusel olid kaasatud kasutusloa menetlusse kooskõlastamiseks ja arvamuse avaldamiseks erinevad asutused ja isikud: Narva Linnavalitsuse Arhitektuuri- ja Linnaplaneerimise Amet, Narva Linnavalitsuse Linnamajandusamet, AS Narva Vesi, OÜ VKG Elektrivõrgud, Telia Eesti AS, AS NARVA Soojusvõrk. 

28. novembriks 2023. a kõik kaasatud menetlusosalejad esitasid oma kooskõlastused ja nõusolekud ehitisregistri keskkonna kaudu. 

Narva Linnavalitsuse Arhitektuuri- ja Linnaplaneerimise Ameti järelevalve osakond andis nõusoleku koos tingimusega: „Nõusolek laieneb kõnniteedele, tänavavalgustusele, haljastusele ning järgmisele pargiinventarile: 15 pargivalgustit, 8 pollarvalgustit, 17 pargipinki, 4 prügikasti, 7 jalgrattahoidjat, 2 valvekaamerat“.

Ehitusseadustiku § 54 lõike 2  kohaselt  pädev asutus otsustab keskkonnamõju hindamise algatamise vajaduse eelkõige juhul, kui ehitise kasutamise otstarbe muutmisega võib kaasneda oluline keskkonnamõju ja seda ei ole varem hinnatud. Ehitise kasutamise otstarve ei ole muutunud. Ehitusloa menetluse nr 328647 käigus Narva Linnavalitsuse Arhitektuuri- ja Linnaplaneerimise Ameti KMH vanemspetsialist tegi järelduse, et antud juhul ei ole keskkonnamõju hindamise algatamine kohustuslik, samuti ei ole vajalik eelhindamine ning keskkonnamõju hindamise vajalikkuse kaalumine.

30.10.2023. a toimus valminud ehitise ülevaatus. 21.11.2023. a toimus kordusülevaatus. Objekti ülevaatuse käigus on avastatud järgmised puudused: rajamata on mänguväljak, välijõusaal, varjualune, vaateplatvormid, samuti paigaldamata on 3 pargipinki.

[bookmark: _GoBack]Haldusmenetluse seaduse §6 ja §38 alusel tegi pädev asutus järelepärimise Narva Linnavalitsuse Linnamajandusametile ning palus põhjendada, miks pargiinventar on rajamata. Narva Linnavalitsuse Linnamajandusamet vastas (Narva Linnavalitsuse dokumendihaldussüsteemis kiri nr 4.3-1/11612-1), et projekt on realiseeritud osaliselt, sellepärast hanke väljakuulutamisel tellijal ei olnud piisavalt vahendeid terve projekti realiseerimiseks. Avaldatud riigihanke tehnilise kirjelduse ja  maksumustabeli järgi ei olnud ette nähtud atraktsioonide paigaldust (sh EPDM kate, platvormid ja varjualune). Riigihanke tehnilise kirjelduse järgi ehitustööd teostatakse terve projekti mahus, välja arvatud: EPDM kate, platvorm 1, varjualune, varjualuse katusehaljastus, platvorm 2, maasisene batuut, ronila, kiik, karussell, ping-pongi laud, treeningvahend, treeningvahend, Rakvere tn 73a alajaama AJ-7 kuivendussüsteemi ehitustööd (sademevee kanalisatsioon, drenaaž, sademeveekanalisatsiooni vaatluskaev, drenaaži pumplakaev, vihmaveelehter). Puuduolevad istepingid (3tk) on ajutiselt ladustatud aadressil Lääne tn 7, Narva (NJK). Tellija soovib välja ehitada ja paigaldada ülejäänud inventari ja rajatised hiljem lisafinantseerimise olemasolul, aga teise hanke raames.

Muudatusprojektis kajastatud ebaolulised muudatused ei sisalda ehitusseadustiku § 46 lõike 1 punktis 2 loetletud ehitusloa kehtetuks tunnistamise põhjuseid. Muudetud on jalgrattahoidja ja prügikastide asukohta.

Narva linna peaarhitekt andis oma nõusoleku valminud ehitisele.

Ehitusseadustiku § 55 kohaselt kasutusloa andmisest keeldumise põhjused puuduvad. Kuna ehitise osa vastab ehitisele esitatud nõuetele ja ehitusloale, seda on võimalik ohutult ja iseseisvalt kasutada, siis võib kohalik omavalitsus anda osakasutusloa püstitatud ehitisregistri koodiga 291666725 Paju pargile.

2.   ÕIGUSLIKUD ALUSED
2.1.  Ehitusseadustiku § 50 lõike 5 kohaselt ehitise osale võib anda osakasutusloa, kui ehitise osa on valmis ning täidetud on õigusaktides esitatud nõuded, eelkõige nõue, et ehitist on võimalik ohutult kasutada.
2.2. Ehitusseadustiku § 51 lõike 1 kohaselt kasutusloa annab kohaliku omavalitsuse üksus, kui seadusega ei ole sätestatud teisiti.
2.3. Ehitusseadustiku § 54 lõike 1 kohaselt kasutusluba antakse, kui ehitis vastab õigusaktides sätestatud nõuetele, eelkõige ehitisele esitatud nõuetele, ja ehitusloale.
2.4. Narva Linnavalitsuse Arhitektuuri- ja Linnaplaneerimise Ameti põhimääruse § 9  punkti 2 kohaselt järelevalve osakonna põhiülesandeks on ehitus- ja kasutuslubade taotluste menetlemine ning linnavalitsuse vastavasisuliste korralduste ettevalmistamine, mille alusel toimub ehitusloa või kasutusloa andmine, muutmine, kehtetuks tunnistamine või keeldumine andmisest.

3.  OTSUS
Anda osakasutusluba püstitatud ehitisregistri koodiga 291666725 Paju pargile (mh kõnniteedele, tänavavalgustusele, haljastusele ning järgmisele pargiinventarile: 15 pargivalgustit, 8 pollarvalgustit, 17 pargipinki, 4 prügikasti, 7 jalgrattahoidjat, 2 valvekaamerat), mis on ehitatud Kobras OÜ poolt koostatud „Rakvere tn 71a pargi maastikuarhitektuurne projekt“ põhiprojekti nr 2022-084 alusel (digidoc-boks „2022084_PP_v03_Rakveretn71a.asice“). 

1. RAKENDUSSÄTTED
4.1. Käesolev korraldus jõustub seadusega sätestatud korras. 
4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest. 



Jaan Toots                                                                                
Linnapea                                                                                                  Üllar Kaljuste
	                                                                                                     Linnasekretär                                                                                 	                                                                                          
